RESOLUCIÓN do 29 de decembro de 2020, da Dirección Xeral de Formación e Colocación, pola que se publican as subvencións concedidas en virtude da Orde do 17 de decembro de 2019 pola que se procede á segunda convocatoria das subvencións para o financiamento das accións formativas con compromiso de contratación en unidades formativas das empresas para os exercicios 2020-2021 (código de procedemento TR301P) e á primeira convocatoria dos incentivos á contratación vinculados (código de procedemento TR349X) para o exercicio 2020.
Consellería de Emprego e Igualdade — III. Outras disposicións — 13/01/2021

A Lei 9/2007, do 13 de xuño, de subvencións de Galicia (DOG núm. 121, do 25 de xuño), dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, o beneficiario, a contía concedida e a finalidade ou finalidades da subvención.
Mediante a Orde do 13 de agosto de 2019 (DOG núm. 169, do 6 de setembro), establecéronse as bases reguladoras para o período 2019-2021 e procedeuse á primeira convocatoria das subvencións para o financiamento das accións formativas con compromiso de contratación en unidades formativas das empresas para os exercicios 2019-2020, código de procedemento TR301P.
Posteriormente, no DOG núm. 243, do 23 de decembro, publicouse a Orde do 17 de decembro de 2019 pola que se procede á segunda convocatoria das subvencións para o financiamento das accións formativas con compromiso de contratación en unidades formativas das empresas para os exercicios 2020-2021 (código de procedemento TR301P) e á primeira convocatoria dos incentivos á contratación vinculados (código de procedemento TR349X) para o exercicio 2020.
A antedita Orde do 13 de agosto ten por obxecto, no relativo ao procedemento TR301P, establecer as bases reguladoras e as condicións polas que se rexerán, no ámbito da Comunidade Autónoma de Galicia e durante o período 2019-2021, a convocatoria pública das subvencións para o financiamento das accións formativas para o emprego en unidades formativas nas empresas con compromiso de contratación.
Poden ser entidades beneficiarias das subvencións as empresas, calquera que sexa a forma xurídica que adopten, e as agrupacións temporais de empresas que presenten solicitude conxunta, mediante un convenio que acredite a correspondente agrupación.
Non poderán ser entidades beneficiarias destas axudas as administracións públicas, as sociedades públicas, nin as entidades dependentes ou vinculadas a calquera delas.
A concesión das subvencións previstas está sometida ao réxime de concorrencia competitiva nos termos establecidos no artigo 19.1 da Lei 9/2007, do 13 de xuño, de subvencións de Galicia, e no artigo 6.5.b) da Lei 30/2015, do 9 de setembro, pola que se regula o Sistema de formación profesional para o emprego no ámbito laboral.
O financiamento das axudas previstas efectuouse con cargo á aplicación orzamentaria 09.41.323A.471.0, co código de proxecto 2013 00545.
O crédito, desagregado por anualidade, recóllese na seguinte táboa:
O artigo 2.2 da Orde do 13 de agosto de 2019 establece que estes créditos poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitación que estableza a Conferencia Sectorial de Emprego e Asuntos Laborais.
Así mesmo, o citado artigo dispón que poderá ampliarse a contía máxima dos créditos dispoñibles para a primeira convocatoria. O incremento de crédito estará condicionado á declaración de dispoñibilidade do crédito como consecuencia dunha xeración, ampliación, incorporación de crédito ou da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo.
Ampliouse o crédito dispoñible mediante a Orde do 9 de marzo de 2020 pola que se publica a primeira ampliación de crédito da Orde do 17 de decembro de 2019 pola que se procede á segunda convocatoria das subvencións para o financiamento das accións formativas con compromiso de contratación en unidades formativas das empresas para os exercicios 2020-2021 (código de procedemento TR301P), e á primeira convocatoria dos incentivos á contratación vinculados (código de procedemento TR349X) para o exercicio 2020.
Como consecuencia, o importe total dos créditos destinados ás axudas que se van conceder ao abeiro da Orde do 17 de decembro de 2019 pola que se procede á segunda convocatoria, ampliáronse nas seguintes contías e aplicacións orzamentarias, desagregados por anualidade, con créditos incorporados procedentes de fondos finalistas da mesma aplicación e proxecto que o crédito inicial.
A relación de subvencións concedidas e entidades beneficiarias, ordenadas por código de expediente, publícase como anexo desta resolución.
Santiago de Compostela, 29 de decembro de 2020